recursal/SuperWikiNEXT-32B huggingface dataset:
אין תמונה חופשיתאין תמונה חופשית
**לֵאָה מַיְזֶל** (נולדה בשנת תשכ"א, 1961) היא עיתונאית וסאטיריקנית חרדית. ידועה בשם העט **עליזה**, שבו כתבה במשך שנים במוסף הנשים של עיתון "משפחה", "בתוך המשפחה".

ביוגרפיה
--------

נולדה בירושלים לרב אריה פינקל, ראש ישיבת מיר-ברכפלד, ולאסתר גיטל, בתו של הרב שמואל אהרן יודלביץ. היא מתגוררת בירושלים, אלמנתו של הרב סער מיזל, מראשי מערכת האנציקלופדיה התלמודית. לבני הזוג חמישה עשר ילדים.

### כתיבה בעיתון משפחה

במשך שנים פרסמה מיזל טור סאטירי שבועי בשם "**עליזה**" במוסף לנשים של העיתון "משפחה". בטור מתחה לעיתים ביקורת על נושאים הקשורים לציבור החרדי. חלק מן הטורים הופיעו בשני ספרים הנושאים אותו שם. בהמשך החלה לכתוב בשמה האמיתי כתבות במגזין העיתון.

### קינה לאישה החרדית

בינואר 2007 פרסמה מיזל ב"משפחה" שיר סאטירי תחת הכותרת **קינה לאישה חרדית**. השיר מבקר את מדיניות הרבנים בציבור שבו נשים נדרשות לעבוד כדי לפרנס את בעליהן, אך מאידך הן מוגבלות למקצועות מסורתיים ונאסר עליהן ללמוד מקצועות רווחיים. מיזל משתמשת בשיר בסגנון הלקוח משירו המפורסם של אבן עזרא: אשכים לבית השר. השיר עורר סערה, ו"יתד נאמן" פרסם מאמר תגובה של העורך יצחק רוט שבו הוא משווה את הביקורת של מיזל לביקורתו של קורח נגד משה רבנו. שבוע לאחר מכן פרסם העיתון "משפחה" התנצלות וטען שהמסר בשיר הוצא מהקשרו.

ספריה
-----

* ברצינות
* עוד קצת ברצינות
* עדיין ברצינות
* "זוג יונים" - מיומנה של יועצת ניסויים

קישורים חיצוניים
----------------

* אבישי בן חיים, קינה לאישה החרדית העובדת, באתר nrg‏, 22 בינואר 2007 (הטקסט המלא של השיר)

הערות שוליים
------------

1. 1 2  אבישי בן חיים, קינה לאישה החרדית העובדת, באתר nrg‏, 22 בינואר 2007
2. ↑  "התחיל [קורח] לומר לפניהם דברי ליצנות, אמר להן: אלמנה אחת הייתה בשכנותי ועמה שתי נערות יתומות, והיה לה שדה אחת, באה לחרוש, אמר לה משה: 'לא תחרוש בשור ובחמור יחדיו'. באה לזרוע, אמר לה: 'שדך לא תזרע כלאים'. באה לקצור ולעשות ערימה, אמר: הניחו לקט שכחה ופאה. באה לעשות גורן, אמר לה: תני תרומה ומעשר ראשון ומעשר שני. הצדיקה עליה את הדין ונתנה לו. מה עשתה, עמדה ומכרה את השדה ולקחה שתי כבשות כדי ללבוש גיזותיהן וליהנות מפירותיהן. כיון שילדו, בא אהרן ואמר לה: תני לי את הבכורות... הגיע זמן גזיזה וגזזה אותן, אמר לה: תני לי ראשית הגז... אמרה: אין בי כח לעמוד באיש הזה, הריני שוחטתן ואוכלתן. כיון ששחטה אמר לה: תני לי הזרוע והלחיים והקיבה. אמרה: אפילו אחר ששחטתי אותן לא ניצלתי מידו, ואמרה: הרי הן עלי חרם. אמר לה: כולו שלי הוא, שכך אמר הקב"ה: 'כל חרם בישראל לך יהיה'. נטל והלך לו והניחה בוכה היא עם שתי בנותיה" (ילקוט שמעוני, רמז תשנ).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296226305171
* LCCN: no2005051203
* VIAF: 19411206
* WorldCat: lccn-no2005051203

 |
**לאה גולדשטיין** (נולדה ב-4 בפברואר 1969) היא רוכבת אופניים קנדית-ישראלית. אלופת ישראל בשנים 2007–2009.

ביוגרפיה
--------

גולדשטיין נולדה בוונקובר ב-1969. עלתה לישראל בגיל 9. היא שירתה בצה"ל ובכוחות הביטחון. ב-1989 זכתה באליפות העולם בקיקבוקס והייתה גם אלופת ישראל בדואתלון.

בשנות ה-90 של המאה ה-20 החלה להתחרות ברכיבה על אופניים, מאחר שבישראל לא הייתה באותה עת נבחרת אופניים מקצועית היא עברה לקנדה והשתתפה בתחרויות בינלאומיות כקנדית. באוקטובר 2003 קיבלה אישור מהאיגוד הבינלאומי לאופניים להתחרות במדי נבחרת ישראל באליפות העולם באופני כביש בהמילטון, קנדה. אולם היא סיימה במקום ה-61 בלבד באליפות.

במהלך הקריירה שלה חוותה מספר פציעות רציניות. ב-2004 שברה את ידה במירוץ לפני אולימפיאדת אתונה. ב-2005 התרסקה בתאונת אופניים לאחר שניצחה בתשעה מרוצים.

ב-2011 ניצחה במרוץ חוצה אמריקה (Race Across America) תוך שבירת השיא הקודם ב-12 שעות.

אלופת ישראל ברכיבת כביש ותחרות נגד השעון בשנים 2007–2009.

לאחר שפרשה מספורט עוסקת גולדשטיין בעיקר בהרצאות על מוטיבציה ואימון אישי ברחבי צפון אמריקה.

בשנת 2015 יצא ספרה, "No Limits" המתאר את חייה וסיפור הצלחתה.

תחרויות
-------

* 2000 - מקום שלישי באליפות קנדה (נג"ש)
* 2001 - מקום שלישי באליפות קנדה (נג"ש)
* 2002 - מקום שני באליפות קנדה (נג"ש)
* 2007 - מקום שני בדירוג הכלל בטור של דלטה (קנדה).
* 2008 - מקום ראשון בדירוג הכללי בטור של גילה (ארצות הברית).
* 2008 - אלופת ישראל באופני כביש ואלופת ישראל בתחרות נגד השעון.

קישורים חיצוניים
----------------

* 

* אתר האינטרנט הרשמי של לאה גולדשטיין (באנגלית)
* לאה גולדשטיין, ברשת החברתית פייסבוק

* לאה גולדשטיין, ברשת החברתית טוויטר

* לאה גולדשטיין, ברשת החברתית LinkedIn

* לאה גולדשטיין, באתר Cycling Archives

הערות שוליים
------------

1. ↑  יאיר בן עמי, לאה גולדשטיין וניקול פרידמן יוכלו להתחרות במדי ישראל, באתר הארץ, 3 באוקטובר 2003
2. ↑  יאיר בן-עמי, כישלון לישראליות באליפות העולם באופניים, באתר הארץ, 11 באוקטובר 2003
3. ↑  In Cycling Race Across America, Sleep Is Shunned, באתר הניו יורק טיימס, 27 ביוני 2011
4. ↑  אריאל רובינסקי, שלוש, ארבע: אליפות ישראל באתלטיקה, באתר הארץ, 30 ביוני 2008

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007408908005171
* VIAF: 315084034
* WorldCat: viaf-315084034

 |
**פרידריך ראנקה** (בגרמנית: **Friedrich Ranke**) היה חוקר תרבות ופולקלור גרמני.

ביוגרפיה
--------

נולד ב-1882 כאחד משלושת בניו של התאולוג ליאופולד פרידריך ראנקה בעיר ליבק בגרמניה.

בשנים 1902–1907 ,עם סיום לימודיו בבית הספר היסודי בעירו, למד פילוסופיה אנגלית, גרמנית, ונורדית באוניברסיטאות של גטינגן, מינכן, וברלין.

את הדוקטורט קיבל באוניברסיטה של ברלין והתמחה במחקר בלשני ותרבותי של סיפורי העם הגרמניים.

בשנת 1912 התמנה למרצה באוניברסיטת גטינגן, וכיהן כפרופסור לבלשנות גרמנית עד 1921 שבה עבר לאוניברסיטת קניגסברג.

בשנת 1930 התמנה למשרה דומה באוניברסיטת ורוצלאב, אך בשנת 1938 נאלץ לפרוש מתפקידו עקב הלשנה של אחד מעמיתיו כי הוא מחזיק בדעות "לא אריות".
ראנקה עבר ללמד בלשנות גרמנית באוניברסיטת בזל, שם חי עד יום מותו בשנת 1950.

ראנקה התעניין במיוחד בחקר סיפורי העלילה העממים –גרמאניים. במחקריו ניסה לגבש את מהותה של הנפש הגרמנית כפי שמשתקפת בפולקלור העממי. 
מעשיות טריסטן ואיזולדה, שירת הניבלונגים, ואגדות נורדיות אחרות מתקופת ימי הביניים שימשו כבסיס העיקרי למחקריו.
ראנקה ניתח את העלילות וטען כי גיבוריהן אינם בלתי מוסריים, אלא פועלים על פי צווי גורלם ולהגשמת מטרתם בהווה, ללא שיקולי עולם הבא כמקובל באמונה הנוצרית.

קישורים חיצוניים
----------------

ויקישיתוף מדיה וקבצים בנושא **פרידריך ראנקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007273967305171
* BnF: cb12441392h (data)
* GND: 118749080
* HDS: 011642
* ICCU: BVEV000212
* ISNI: 0000 0001 0909 0987
* LCCN: n83011227
* NKC: mub2015867937
* NLP: A17472866
* NTA: 069269076
* SUDOC: 068628099
* Trove: 1254957
* VIAF: 64099123
* WorldCat: lccn-n83011227

 |
**רובן מרקוסן** (בנורווגית: **Ruben Markussen**; נולד ב-23 במרץ 1995), ידוע בעיקר בשמו הפרטי, **רובן**, הוא זמר נורווגי.

ביוגרפיה
--------

רובן מרקוסן נולד ב-23 במרץ 1995 בעיר הרשטאד. רובן גדל בכפר ביארקוי, כפר בן 300 תושבים בצפון נורווגיה. מרקוסן התמודד עם בעיות נפשיות רבות מאז ילדותו, המוזיקה היוותה עבורו תרפיה. בשנת 2016 החל מרקוסן ליצור והוציא את ה-EP הראשון שלו, "East West", זה לא זכה להצלחה רבה. סינגל הבכורה של מרקוסן, "Walls" הגיע למקום השמיני במצעד הנורווגי וזכה להשמעות רבות ברשתות הזרמת המדיה. כתוצאה מכך, הוא עבר לאוסלו על מנת להתקדם בקריירה שלו. הוא הועמד לפרס בקטגוריית פריצת השנה בטקס פרסים שנערך בנורווגיה בשנת 2018.

הסינגל הבא שהוציא, "Lay By Me", זכה להצלחה בינלאומית לצד ההצלחה שלו זכה בנורווגיה, הוא השווה את הישג השיא שלו במצעד הנורווגי, מקום שמיני. הסינגלים שלו נכנסו למצעדים גם בשוודיה. מרקוסן חתם על חוזה הקלטות עם יוניברסל מיוזיק גרופ מיד לאחר הוצאת ה-EP השני שלו, "Melancholic" שזכה להצלחה בנורווגיה.

רובן הוא הומוסקסואל מוצהר.

דיסקוגרפיה
----------

### EP

* 2016 – East West
* 2018 – Melancholic

קישורים חיצוניים
----------------

ויקישיתוף מדיה וקבצים בנושא **רובן** בוויקישיתוף
* אתר האינטרנט הרשמי של רובן
* רובן, ברשת החברתית פייסבוק

* רובן, ברשת החברתית טוויטר

* רובן, ברשת החברתית אינסטגרם

* רובן, סרטונים בערוץ היוטיוב

* רובן, במסד הנתונים הקולנועיים IMDb (באנגלית)

* רובן, באתר ספוטיפיי

* רובן, באתר סאונדקלאוד (באנגלית)

* רובן, באתר AllMusic (באנגלית)

* רובן, באתר MusicBrainz (באנגלית)

* רובן, באתר דיזר

* רובן, באתר Discogs (באנגלית)

* רובן, באתר Genius

הערות שוליים
------------

1. ↑  Streamingsuksessen Ruben (23) fikk sosial angst som 13-åring: – Det er lov å ha det kjipt, וגה, 2018
2. ↑  VGPride, וגה, 2019

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 55ba68bb-c641-4a7a-8e22-65eda5e4f3c6

 |
מעצבת הפרחים הראשית של הבית הלבן לשעבר, ננסי קלארק, משלימה סידור של חבצלות לבנות, ורדים לבנים, הידראנג'אות ולימונים לפני ארוחת ערב בחדר האוכל הממלכתי בבית הלבן.
 עוזרת מעצבת הפרחים של הבית הלבן, וונדי אלסאסר, מוסיפה נגיעות אחרונות לחוות החמוציות בחדר האדום בבית הלבן. חוות החמוציות מוצבת על גרידון (אנ').
**מעצב הפרחים הראשי של הבית הלבן** הוא האחראי על תכנון, עיצוב, סידור והצבת כל קישוטי הפרחים למשפחה הראשונה. מעצבת הפרחים הראשית כיום היא הדיה ע'פאריאן.

מהות התפקיד
-----------

מעצב הפרחים הראשי עומד בראש חנות הפרחים של הבית הלבן הממוקמת במרתף הבית הלבן. מעצב הפרחים הראשי עומד בראש צוות של ארבעה עוזרי מעצבים, ומהווה חלק מצוותה של הגברת הראשונה, הסדרן הראשי והמזכירה החברתית של הבית הלבן כדי לתכנן סידורים וקישוטים לארוחות ערב, קבלות פנים וסידור יומיומי ברחבי החדרים הטקסיים. קודמתה של ע'פאריאן כמעצבת הפרחים הראשי הייתה ננסי קלארק, שהחלה לעבוד בבית הלבן בשנת 1978 בתקופת ממשלתו של הנשיא ג'ימי קרטר, תחילה כמתנדבת במשרה חלקית, ובסופו של דבר הפכה לחברת סגל קבועה במשרה מלאה בשנת 1981, בתקופת ממשלת הנשיא, רונלד רייגן. ננסי קלארק שירתה שש משפחות של הנשיא במהלך 31 שנותיה בבית הלבן. היא פרשה לגמלאות ב־31 במאי 2009 והייתה סופרת ומרצה עד מותה בינואר 2012.

מעצבי הפרחים הראשיים של הבית הלבן
---------------------------------

* ננסי קלארק (1978 / 1981–2009)
* לורה דאולינג (2009–2015)
* הדיה ע'פאריאן (2015–הווה)

הערות שוליים
------------

1. ↑  "White House Announces New Chief Floral Designer, Hedieh Ghaffarian", White House, September 17, 2015 Retrieved September 19, 2015
2. ↑  "Nancy Clarke, White House Chief Florist dies" (Washington Post article)

| משרד הבית הלבן |
| --- |
| 

|  |  |
| --- | --- |
| משרד החדשנות האמריקנית • משרד הקבינט של הבית הלבן • מנהל התקשורת בבית הלבן • ראש סגל הבית הלבן • יועץ בכיר לנשיא ארצות הברית • משרד דובר הבית הלבן • יועץ לנשיא ארצות הברית • משרד הגברת הראשונה של ארצות הברית • (שף הבית הלבן • קונדיטור הבית הלבן • מעצב הפרחים הראשי של הבית הלבן • המזכיר החברתי של הבית הלבן • הסדרן הראשי של הבית הלבן) • משרד הבית הלבן לעניינים בין-ממשלתיים • משרד הבית הלבן לענייני חקיקה • משרד הבית הלבן לניהול ומנהל • משרד הבית הלבן לפעולות המשרד הסגלגל • משרד הבית הלבן לעניינים פוליטיים • משרד הנשיאות • משרד הבית הלבן של מזכיר מטה הבית הלבן • משרד הבית הלבן למסחר וייצור • משרד היועץ המשפטי של הבית הלבן • משרד עמיתי הבית הלבן של הבית הלבן • המשרד הצבאי של הבית הלבן • לשכת היועץ לביטחון לאומי • משרד אסטרטגיה דיגיטלית • משרד טכנולוגיית המידע • משרד התקשורת • המועצה הכלכלית הלאומית • המועצה למדיניות פנים של ארצות הברית |  |

 |
**רובינסון R44** הוא מסוק קל בן ארבעה מושבים מתוצרת חברת רובינסון הליקופטר. 

המסוק פותח בשנות ה-80 על ידי פרנק רובינסון וצוותו, על בסיס המסוק הדו-מושבי של החברה, רובינסון R22. המסוק המריא לראשונה ב-31 במרץ 1990, קיבל אישור של רשות התעופה הפדרלית בדצמבר 1992, ומסוק ראשון, מדגם "רובינסון R44 אסטרו", נמסר בפברואר 1993. ייצורו של דגם מתקדם יותר, "רובינסון R44 ניוזקופטר", החל ב-1998. בינואר 2000 הוצג הדגם "רובינסון R44 ראוון" שצויד בבקרה הידראולית. ביולי 2002 הוצג הדגם "רובינסון R44 ראוון II" שצויד במנוע הזרקת דלק ולהבים רחבים יותר, שאיפשרו מטען גדול יותר וביצועי גובה משופרים. בנובמבר 2015 הציגה החברה את הדגם "רובינסון R44 קאדט", המבוסס על "רובינסון R44 ראוון" שבו שני המושבים האחוריים הוחלפו בשטח לנשיאת מטען.

רובינסון R44 הוא המסוק הנמכר ביותר בקטגוריית תעופה כללית בכל שנה מאז 1999. בשנים 2001–2020 יוצרו 5,941 מסוקים כאלה. 

למסוק מנוע יחיד, רוטור ראשי דו-להבי ורוטור זנב דו-להבי. בתא הטייס יש שתי שורות של שני מושבים בכל אחת, לטייס ולשלושה נוסעים.

המסוק משמש אנשים פרטיים, חברות ומועדוני תעופה. הוא משמש גם צבאות (בבוליביה, אסטוניה, ירדן, לבנון, מקסיקו, ניקרגואה והרפובליקה הדומיניקנית) ומשטרות (באורוגוואי, דרום אפריקה והפיליפינים).

התברר שמכל הדלק מאלומיניום ניזוק בתאונות וגורם לשרפה, ובעקבות זאת נקראו המסוקים בדצמבר 2010 להחלפת מכל הדלק לדגם בטיחותי יותר.

ב-13 בפברואר 2021 התרסק בעמק יזרעאל מסוק מדגם "רובינסון R44 ראוון II" ושני נוסעיו נהרגו.

קישורים חיצוניים
----------------

ויקישיתוף מדיה וקבצים בנושא **רובינסון R44** בוויקישיתוף
* 

* אתר האינטרנט הרשמי של רובינסון R44

הערות שוליים
------------

1. ↑  "Timeline: February 1998". Robinson Helicopter Company. נבדק ב-14 בפברואר 2017. `{{cite web}}`:  (עזרה)
2. ↑  Greenspun, Philip (ביולי 2014). "Robinson R44 Raven I". נבדק ב-20 בספטמבר 2014. `{{cite web}}`:  (עזרה)
3. ↑  "Robinson Introduces the Two-Place R44 Cadet" (Press release). Torrance, CA: Robinson Helicopter Company. 17 בנובמבר 2015. `{{cite press release}}`:  (עזרה)
4. ↑  R44 Service Bulletin SB-78B, Robinson Helicopter Company, 20 December 2010
5. ↑  אחיה ראב, שני הרוגים בהתרסקות מסוק ליד עפולה, באתר ynet, 13 בפברואר 2021
מרק ברנשטיין בוועידת-ויקי במוסקבה 2013.
**מעצרו של מרק ברנשטיין** (ברוסית: **Марк Израйлевич Бернштейн**), אירע בחודש מרץ 2022 בעקבות חשד כי הפיץ כעורך בוויקיפדיה, פייק ניוז בנוגע לסיקור הפלישה הרוסית לאוקראינה.

ברנשטיין, שנולד ב-19 באוגוסט 1965 במינסק, הוא יהודי, בוגר האוניברסיטה הלאומית הטכנית של בלארוס (אנ') וויקיפד בוויקיפדיה הרוסית. מאז שלהי 2009 ועד תחילת 2022 ביצע יותר מ-200,000 עריכות. מרק עורך בוויקיפדיה תחת שם המשתמש "Pessimist2006".

בחודש מרץ 2022 **נעצר ברנשטיין** על ידי כוחות ביטחון בלארוסיים בחשד להפרת חוקי הפייק ניוז בנוגע לסיקור הפלישה הרוסית לאוקראינה. בהודעה לעיתונות של שרותי הביטחון הבלארוסיים נטען שהמעצר בוצע לפי בקשה של רוסיה. המנהל הראשי של בלארוס למאבק בפשע המאורגן ובשחיתות, עצר את ברנשטיין במינסק. ערוצי טלגרם פרו-ממשלתיים פרסמו הקלטה של מעצרו של ברנשטיין, והאשימו אותו בהפצת מידע "אנטי-רוסי" מזויף.

ב-11 במרץ 2022, הצהירה קרן ויקימדיה, המפעילה את ויקיפדיה ופרויקטים אחרים של ויקימדיה, בתגובה לחקירה על מעצרו של ברנשטיין, כי "צוותי האמון והבטיחות וזכויות האדם של הקרן עקבו אחר המשבר המתמשך באוקראינה, והיו בקשר הדוק עם קהילות ויקימדיה באזור כדי להבטיח את ביטחונם ולהגיב לצרכיהם".

ב-12 במרץ נידון ברנשטיין ל-15 ימי מאסר.

ב-27 במרץ דווח כי טרם שוחרר, וב-29 במרץ הפך ברנשטיין לאסיר פוליטי.

משפטו של מרק ברנשטיין נערך ב-23 ביוני 2022. בית המשפט המחוזי זבודסקוי במינסק דן בעניינו. השופטת מסרה את פסק הדין שלה ב-24 ביוני 2022 ועל פיו ברנשטיין נידון לשלוש שנות מאסר "בתנאי בית". הוא לא צריך לחזור לכלא, אלא יוצב תחת פיקוח משטרתי מתמיד בביתו ובהתאם לכך שוחרר בתום הדיון.

קישורים חיצוניים
----------------

ויקישיתוף מדיה וקבצים בנושא **מרק ברנשטיין** בוויקישיתוף
* אתר למנויים בלבד איתן לשם ועודד ירון, בלארוס עצרה עורך בוויקיפדיה בגלל כתיבת הערך על הפלישה לאוקראינה, באתר הארץ, 13 במרץ 2022
* Пессимист. Что известно о Марке Бернштейне — арестованном редакторе википедии из Минска, который правил статью о войне в Украине, Медиазона Беларусь (ברוסית)

הערות שוליים
------------

1. ↑  Entrepreneur, Activist Mark Bernstein Detained In Minsk (באנגלית)
2. ↑  רועי האן, המלחמה על התודעה: עורך בכיר בויקיפדיה הרוסית נעצר בבלארוס, באתר ynet, 13 במרץ 2022
3. ↑  יונתן אפולט, ‏ערך את הוויקיפדיה של פלישת רוסיה לאוקראינה - וצפוי לעונש מאסר, באתר ‏מאקו‏‏, ‏13 במרץ 2022‏
4. ↑  Victoria Song, A top Wikipedia editor has been arrested in Belarus, The Verge, ‏6 בפברואר 2022  
ויקיפדיה:איומי צנזורה על הפלישה הרוסית לאוקראינה
5. ↑  Популяризатору интернет-энциклопедии Wikipedia Марку Берштейну дали 15 суток — за «неповиновение» Читать полностью (ברוסית)

**גילוי נאות**: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
**בית הספר גילדהול למוזיקה ודרמה** (אנגלית: **Guildhall School of Music and Drama**), נוסד בשנת 1880 בלונדון. בראשיתו שכן בית הספר גילדהול במחסן ישן באלדרמנברי, אבל עד מהרה היה המקום צר מדי לצרכיו. בניין חדש, מותאם לצורכי המוסד, נבנה ברחוב ג'ון קרפנטר, בתכנון אדריכל העיר סר הוראס ג'ונס, ונפתח בדצמבר 1886. בית הספר נמצא בבעלותה ופועל במימונה של עיריית לונדון ושמו לקוח ממקום מושבה ההיסטורי של העירייה, אם כי המוסד עצמו לא שכן שם מעולם.

עד 1935 נודע כ"בית הספר גילדהול למוזיקה". מאז 1977 הוא נמצא סמוך למרכז האמנויות ברביקן המצוי בקומפלקס ברביקן, שנבנתה בשנות ה-60' וה-70' של המאה ה-20.

בית ספר גילדהול הוא מן המובילים בעולם בהוראת המקצועות הבאים:

* מוזיקה
* אופרה
* דרמה
* ניהול במה
* תיאטרון טכני

לבית הספר יש חטיבה צעירה ופעילויות החוץ שלו זכו בפרס היובל של המלכה בשנת 2005. בהוראת ניהול במה ותיאטרון טכני שותפים אנשי מקצוע בתחום היצירה, והדבר נותן לסטודנטים הזדמנות ללמוד מאנשים העובדים באופן שוטף בתעשיית התיאטרון ויוצר בשבילם קשרים חשובים לקידום מהיר לאחר סיום לימודיהם.

ב-2008 החלו עבודות בנייה במקום בו שכן מתחם מילטון קורט, הסמוך למבנה המרכזי של בית הספר ושבחלקו עשה בית הספר שימוש בשנים שלפני כן. בספטמבר 2013 נחנך באתר גורד השחקים, בן ה-36 קומות, "ההרון" (The Heron), שמומן על ידי עיריית לונדון ונבנה על ידי תאגיד הרון אינטרנשיונל. בבניין החדש מצויים: אולם קונצרטים ובו 625 מקומות, אולם תיאטרון ובו 225 מקומות ואולם תיאטרון-סטודיו ובו 90 מקומות, כמו גם אולפני רדיו וטלוויזיה וסטודיו ללימוד משחק ולחזרות. עלות בניית שלוחה זו של בית הספר נאמדת בכ-89 מיליון לירות שטרלינג.

בין הבוגרים הידועים של בית הספר גילדהול:  

**שחקנים**

* קלייר בלום
* דניאל קרייג
* יואן מקגרגור
* אורלנדו בלום
* מרינה סירטיס (דיאנה טרוי ב"מסע בין כוכבים")

**מוזיקאים**

* החלילן ג'יימס גולוויי
* פיליפ פיקט
* הויולן ויליאם פרימרוז
* ג'ורג' מרטין מפיק הביטלס
* זמר האופרה ברין טרוול
* זמרת האופרה אן סופי פון אוטר
* זמרת האופרה בת-שבע צייזלר
* זמר האופרה יניב ד'אור

קישורים חיצוניים
----------------

ויקישיתוף מדיה וקבצים בנושא **בית הספר גילדהול למוזיקה ודרמה** בוויקישיתוף
* אתר האינטרנט הרשמי של בית הספר גילדהול למוזיקה ודרמה
* בית הספר גילדהול למוזיקה ודרמה, ברשת החברתית טוויטר

* בית הספר גילדהול למוזיקה ודרמה, ברשת החברתית אינסטגרם

| עיינו גם בפורטל: |
| --- |
|  | **פורטל לונדון** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310771305171
* GND: 1086740-5
* ISNI: 0000 0001 1954 5658
* LCCN: n81119297
* MusicBrainz: 6d7623ec-cd18-4529-89b8-c89f04d46402
* SUDOC: 119203839
* VIAF: 121581874
* WorldCat: lccn-n81119297

 |
**רובן אום ניובה** (בצרפתית:**Ruben Um Nyobè**;‏ (1913 - 13 בספטמבר 1958) פעל להשגת עצמאות קמרון ונרצח על ידי הצרפתים בשנת 1958.

ביוגרפיה
--------

רובן אום ניובה נולד בשנת 1913 כאשר שטח של קמרון של היום היה בשליטת האימפריה הגרמנית. לאחר סיום מלחמת העולם הראשונה השטח חולק בין בריטניה לבין צרפת ומשפחתו התגוררה בשטח בשליטת צרפת. רובן הצעיר למד בבית הספר הנוצרי ואחרי סיומו למד באוניברסיטה באדיאה אותה סיים בשנת 1939. בהמשך הוא התגורר באדיאה ועסק במשפטים.

עוד בסוף שנות השלושים הוא התחיל להתעניין בפוליטיקה. הוא היה פעיל בארגון שהוקם על ידי השלטונות נגד תעמולה הנאצית. בהמשך הוא התקרב לקבוצה לאומנית שהייתה תחת השפעה מרקסיסטית וראתה את המטרה שלה בלחימה נגד "נאציזם, גזענות וקולוניאליזם".

בשנת 1946 רובן אום ניובה נשלח לבמקו כנציג האיגודים המקצועיים לכנס "איגוד הדמוקרטי של אפריקה".

בשנת 1947 הוא היה מעורב בהקמת ארגון CGT שפעל נגד חלוקת המדינה לשטח בשליטת צרפת ובריטניה. הוא היה פעיל בארגונים המקצועיים ובשנת 1947 נבחר לראש האיגוד המקצועי של קמרון. בשנת 1948 רובן אום ניובה פעל להקמת UPC, המפלגה החדשה של קמרון. בנובמבר 1948 הוא נבחר לעמוד בראש המפלגה.

בשנת 1952 המפלגה הקימה ארגון נשים ובשנת 1954 תנועת נוער. למפלגה היו שלוש עתונם שהתרכזו נושאים כמו עצמאות, איחוד הקמרון הגרמני וצדק חברתי.

בשנים 1952 ו-1954 רובן אום ניובה נעם בישיבות של האומות המאוחדות. בתחילת דרכו הוא התנגד למאבק מזוין, אך בהמשך המפלגה החלה במאבק זה. ב-13 ביוני 1955 המפלגה הוצא מחוץ לחוק ופעילי המפלגה ירדו למחתרת. ב-13 בספטמבר 1958 רובן אום ניובה נהרג על ידי צבא צרפת.

בשנת 1960 הקמרון זכתה לעצמאות וכעבור מספר שנים חלק מקמרון הגרמני שהיה תחת שליטת בריטניה צורף למדינה. בתחילת דרכה של המדינה, שמו של רובן אום ניובה נאסר ליזכור, בהמשך זה השתנה. כיום הוא נחשב לגיבור לאומי. בשנת 2007 הוקמה אנדרטה לזכרו שכוללת פסל בגובה של 6 מ' המוצב על בסיס בגובה של 5 מ'. בשנת 2019 הזמר בליק באסי הוציא אלבום לזכרו.

קישורים חיצוניים
----------------

ויקישיתוף מדיה וקבצים בנושא **רובן אום ניובה** בוויקישיתוף
* תיאור פעלותו
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007273349205171
* BnF: cb119300501 (data)
* ISNI: 0000 0000 7972 0123
* LCCN: n85118447
* NTA: 161495761
* SUDOC: 027208516
* VIAF: 24609592
* WorldCat: lccn-n85118447

 |
בית הספר גליל, מבט מאשחר. היישוב שברקע הוא העיר סח'נין
**בית ספר "גליל"** הוא בית ספר דו-לשוני, בו לומדים ערבים ויהודים, הפועל בתחום מועצה אזורית משגב. זהו בית ספר ציבורי, שבו לומדים כיום כשלוש מאות תלמידים ותלמידות מיישובי מועצה אזורית משגב ומהיישובים הסמוכים, בעיקר מסח'נין, משעב וכן מכרמיאל ומישובים נוספים באזור.

בית הספר נוסד ביוזמת אמין ח'לף ולי גורדון שהקימו את יד ביד: המרכז לחינוך יהודי ערבי בישראל, ופנו לרשויות מקומיות ברחבי ישראל בהצעה להקים בתי ספר דו-לאומיים. ההצעה זכתה לתמיכה של הורים וראשי הרשויות המקומיות במשגב, שעב וסח'נין ובשנת 1998 בית הספר החל את פעולתו כבית ספר יסודי, עם שיתוף פעולה של משרד החינוך. בשנים הראשונות בית הספר כלל גם חטיבת ביניים. בהמשך שואפים בבית הספר להפעיל חטיבת ביניים ולצמוח לבית ספר תיכון.

עד חודש מאי 2007 שכן בית הספר במבנה זמני בתחומי מועצה אזורית משגב, בסמוך לבתי הספר האחרים של המועצה. בחודש מאי 2007 עבר בית הספר למבנה בקיבוץ אשבל.

נכון ל-2021 לומדים בבית הספר 305 תלמידים ותלמידות ב-6 שכבות.

המודל החינוכי
-------------

בבית הספר לומדים יחד ילדים ערבים ויהודים. בכל כיתה מספר שווה של תלמידים יהודים וערבים, ושתי מחנכות, ערבייה ויהודייה, המלמדות בצוותא בשתי השפות.

החופשות בבית הספר שונות מן החופשות המתקיימות בבתי ספר אחרים, מאחר שבית הספר אינו מקיים לימודים בימי החג של כל שלוש הדתות. עם זאת, מספר ימי הלימוד בשנה זהה למספר ימי הלימוד בכל בית ספר אחר.

סגל המורים מורכב, כתלמידים, מיהודים וערבים. בית הספר מנוהל בצורה משותפת על ידי מנהל יהודי ומנהל ערבי.

בית הספר מקנה לתלמידיו גם שיעורי העשרה במגוון נושאים - יוגה, אוריגמי ונגינה בדרבוקה.

בית הספר היה הראשון שהפעיל מודל זה במדינת ישראל. בית ספר נוסף הוקם במקביל על ידי "יד ביד" בירושלים, אך החל עם כיתת גן בלבד. בעקבותיהם הוקם בשנת 2004 בית הספר "יד ביד - גשר על הוואדי" בכפר קרע.

קישורים חיצוניים
----------------

ויקישיתוף מדיה וקבצים בנושא **בית הספר גליל** בוויקישיתוף
* גיל סדן, תלמידי בית ספר דו-לשוני בגליל מחפשים מכנה משותף, אתר קומון גראונד-מזרח תיכון, 30 במאי 2005
* אתר למנויים בלבד הילו גלזר, היא עומדת בראש אחד מבתי הספר המורכבים בארץ. סיפורה האישי מורכב לא פחות, באתר הארץ, 16 ביוני 2021

הערות שוליים
------------

1. ↑  **Holy land mosaic: stories of cooperation and coexistence between Israelis** , עמוד 49
2. ↑  נדב מאיוסט, היהודים לא נרשמים לבית הספר היהודי-ערבי, mynet.co.il ‏25.02.10
**Top Shot** (בעברית: **הצלף**) היא סדרת ראליטי אמריקנית שהמשימות בה הן משימות צליפה בכלי נשק מגוונים. לסדרה היו ארבע עונות והיא הופקה על ידי ערוץ ההיסטוריה והונחתה בידי קולבי דונלדסון.

בתחילת כל עונה יש שישה עשר מתחרים (מלבד העונה הרביעית שבא הגיעו 18 מתחרים ושניים הלכו הביתה 5 דקות לאחר שהגיעו) המתחלקים לשתי קבוצות המתחרות זו בזו. קבוצה עם חולצות אדומות וקבוצה עם חולצות כחולות. כל קבוצה שמפסידה, מחליטה אילו שני צלפים מתוכה יתחרו זה בזה במשימת הדחה. ההצבעה עבור שני הצלפים שהולכים למשימת ההדחה מתבצעת בעזרת יריות אקדח אל מטרות הנושאות את שמות היריבים. המפסיד משני המתחרים הולך הביתה והמנצח חוזר לקבוצה.

כשנשארים רק שמונה מתחרים, בשתי הקבוצות גם יחד, מתבטלות הקבוצות וכולם מתחרים נגד כולם. כולם עוברים לחולצות ירוקות. המנצח בכל עונה מקבל מאה אלף דולר.

בכל עונה מתחרים בכמה סוגי רובים מתקופות מגוונות, כמה סוגי אקדחים מתקופות מגוונות, סוג אחד של חץ וקשת (כל עונה יש סוג אחר), סוג אחד של נשק חם אחר (פעם מקלעים, פעם תותח...), סוג אחד של נשק קר חד (פעם סכין הטלה, פעם גרזן הטלה, פעם גרזן טומהוק) סוג אחד של נשק פרימיטיבי (פעם רוגטקה, פעם יידוי אבנים...) וכלי נשק נוספים (למשל, רובי כדורי צבע). הסדרה מארחת גם מאמני ירי ומומחי ירי רבים המדריכים את המתחרים לקראת המשימות השונות, כגון שיאן גינס בירי ברוגטקה או מומחה מהקומנדו הימי לירי סלקטיבי.

המתחרים באים מרקע מגוון. חלקם מרקע צבאי או משטרתי, חלקם מירי ספורטיבי, חלקם מירי תצוגתי וחלקם חובבנים. גיל המתחרים נע בין 20 לבין 50. מרבית המתחרים הם מארצות הברית. בכל עונה יש אישה אחת או שתיים. ברוב העונה היה גם מישהו שהפסיד הפסד טכני. מתחרה מהעונה הראשונה עזבה את התחרות כדי לשהות עם אביה על ערש מותו. בעונה השנייה עזב מתחרה שנפצע. בעונה השלישית עזב מתחרה שאשתו נכנסה לסיבוכים בהריונה ומתחרה אחר שסירב להשתתף באתגר ההדחה, מה שהוביל לראשונה בתוכנית להחזרת מתחרה אחר שהודח להשתתף במקומו. בעונה הרביעית לא היו מתחרים שפרשו מהתחרות מרצונם.

קישורים חיצוניים
----------------

* אתר האינטרנט הרשמי של Top Shot

* "Top Shot", במסד הנתונים הקולנועיים IMDb (באנגלית)

* "Top Shot", במסד הנתונים הקולנועיים KinoPoisk (ברוסית)

הערות שוליים
------------

1. ↑  אתר הבית של הסדרה בערוץ ההיסטוריה
**Tonight** (בגרסה העברית, לפי תרגום אהוד מנור: **עכשיו**) הוא שיר ידוע מתוך המחזמר "סיפור הפרברים" שהוצג לראשונה בברודוויי בשנת 1957. השיר, שפורסם לראשונה שנה קודם לכן, הוא פרי שיתוף פעולה של ליאונרד ברנשטיין שהלחין את השיר וסטיבן סונדהיים שכתב את המילים.

השיר הוא דואט, המבוצע על ידי זוג האוהבים טוני ומריה, כאשר טוני מגיע אל ביתה של מריה, בסצנת ה"מרפסת" הידועה. זמן קצר לאחר שהוא מבצע את השיר "מריה", השיר מופיע במחזמר פעם נוספת, בסצנה החמישית אך בגרסה שונה.

סגנון מוזיקלי
-------------

סיפור הפרברים, אינו מאופיין באחידות מבחינה מוזיקלית. כך, לקטעים שונים במחזמר, סגנון מוזיקלי שונה. עם זאת, שיר זה נודע בארבעת האינטרוואלים שלו, ומוזיקת רקע אשר מתחילה בסולם פנטטוני המתפתח למפתח מערבי.

גרסאות כיסוי לשיר
-----------------

השיר זכה לפרסום מחודש בשנת 1961 כאשר יצא כסינגל של פורנט וטיצ'ר (Ferrante & Teicher) שהגיע למקום ה-8 בבילבורד הוט 100, ובמקום ה-2 במצעד בילבורד Adult Contemporary.

לשיר נפוצו גרסאות כיסוי רבות, כשבין המבצעים השונים ניתן למנות את: אדי פישר, We Five, אדי האריס, שרה ברייטמן, ג'וני מאטיס, אנדי ויליאמס, הצלליות, ננסי וילסון, אנדרה פרווין, בליין אנדרסון, סמי דייוויס ג'וניור. גם שירלי באסי הקליטה את השיר בשנת 1962, והוא הגיע למקום ה-21 במצעד באנגליה, מה שהפך גרסה זו ליחידה שנכנסה למצעד הבריטי. גרסת כיסוי נוספת לשיר נערכה בסדרה המוזיקלית Glee, בפרק "Preggers". על ידי ג'נה אושקוביץ. השיר Tonight מופיע פעם נוספת בסדרה בפרק החמישי בעונה השלישית, אז שרים אותו כדואט, ליאה מישל ודארן כריס.

אזכורים והופעות מיוחדות
-----------------------

* השיר הושמע בתוכניתו של אד סאליבן, המופע של אד סאליבן בביצוע של קרול לורנס ולארי קרט.
* השיר מופיע כפסקול בסרט המצויר קשה להיות חרק! של וולט דיסני.

ראו גם
------

* סיפור הפרברים

קישורים חיצוניים
----------------

* מידע על היצירה "Tonight" באתר מיוזיק בריינז
* מילות השיר
* מידע כללי על השיר באתר answers.com

הערות שוליים
------------

1. ↑  יציאת חירום המיועדת לשימוש במקרה של שריפות, נפוצה בניו יורק
2. ↑   סינגלים של פרנט וטיצ'ר

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 8fa2bb75-a61f-3858-bc52-8e3c24a07166

 |
**מאציי וילוש** (בפולנית: **Maciej Wilusz**, נולד ב-25 בספטמבר 1988) הוא כדורגלן עבר פולני ששיחק כבלם.

קריירת מועדונים
---------------

וילוש נולד בעיר ורוצלב והחל את צעדיו הראשונים בכדורגל באקדמיה של המועדון שליונסק. ב-2005 עבר להירנפיין ההולנדית, שם החל בקבוצת הנוער ולאחר 2 עונות החל להתאמן עם הקבוצה הבוגרת, אך לא קיבל דקות משחק. אחרי הירנפיין וליוש ניסה את מזלו בספרטה רוטרדם ובר.ב.ק. מהליגה ההולנדית השנייה, אך שוב ללא הצלחה. בינואר 2010 וילוש עזב את ספרטה. לאחר שנה וחצי ללא כדורגל הוא חתם בקלוצ'בורק ששיחקה בליגת המשנה של פולין, שם הוא נהיה שחקן הרכב קבוע. כעבור שנה וחצי עבר לבלחטוב מליגת העל. בעונת 2012/13 בלחטוב סיימה במקום האחרון וירדה לליגה השנייה, אך כבר בעונה שאחרי וילוש עזר לקבוצה לחזור ל"אקסטראקלאסה" (בלחטוב עלתה מהמקום הראשון). לאחר העונה המוצלחת בקיץ 2014 וילוש חתם בלך פוזנן. את העונה הוא התחיל כשחקן הרכב פותח, אך לאחר 10 מחזורים נפצע ולאחר שהחלים לא הצליח לחזור להרכב. בספטמבר 2015 וילוש הושאל לקורונה קיילצה על מנת לקבל דקות משחק. לאחר שחזר מההשאלה ללך הוא החל לקבל יותר הזדמנויות לפתוח בהרכב, אך עדיין התחיל את רוב המשחקים על הספסל, ורק בחצי השני של עונת 2016/17 וילוש הפך לשחקן הרכב באופן קבוע. ב-8 ביוני 2017 חתם ל-3 שנים ברוסטוב.

תארים
-----

קבוצתיים
* פוליןפולין **לך פוזנן**
	+ אליפות פולין: 2014/15
	+ **הסופרקאפ הפולני**: 2015, 2016

קישורים חיצוניים
----------------

ויקישיתוף מדיה וקבצים בנושא **מאציי וילוש** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* סטטיסטיקות ופרופיל(הקישור אינו פעיל) באתר התאחדות הכדורגל הרוסית (באנגלית)
* דף השחקן באתר הרשמי של רוסטוב (ברוסית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מאציי וילוש"**.
**ועדת רוטלוי - הוועדה לבדיקת זכויות הילד** היא ועדה ציבורית שהוקמה בישראל בשנת 1997 על-מנת לבחון מחדש את מכלול החקיקה הישראלית המסדירה את התייחסות החברה ורשויות המדינה לילדים, כדי להבטיח עמידה של מדינת ישראל בהתחייבויותיה על פי אמנת זכויות הילד של האו"ם. הוועדה, בראשותה של השופטת סביונה רוטלוי, מיפתה את תחום העיסוק והקימה שש ועדות משנה שנועדו לכסות את כל ההיבטים. בספטמבר 2003, ולאחר מכן במרץ 2004, הגישה הוועדה את הדו"חות שלה. על פעילות הוועדה פיקחו המועצה הלאומית לשלום הילד ומשרד המשפטים.

כתב מינויה של הוועדה ומטרותיה
-----------------------------

מינוי הוועדה בעקבות הצטרפות ישראל לאמנה הבינלאומית בדבר זכויות הילד בשנת 1991. עבודת הוועדה התנהלה מתוך ניסיון לאזן בין מגוון רחב של מורכבויות: רבגוניותה של החברה הישראלית וריבוי הדעות המתקיים בה בכל הנוגע להתייחסות לילדים, למעמדם בחברה, במשפחה, בבית הספר ולזכויותיהם; העת החברתית בה אנו מצויים - עת של מחסור, מצוקות ופערים, עת של אלימות, עת של התהוות בקיעים בערכים העומדים בבסיס החברה והתנהלותה; הצורך להתאים עקרונות אשר עוגנו באמנה ובחקיקה זרה למציאות הישראלית על כל היבטיה; כבוד לעשייה הרבה והמבורכת ביחס לילדים שנעשתה לאורך השנים הן על ידי רשויות המדינה השונות והן על ידי ארגונים חוץ ממשלתיים שונים בצד העמידה על החוסרים והליקויים בעשייה זו, והרצון שלא לפגוע בקיים אלא להשביחו.

בראש הוועדה כיהנה השופטת סביונה רוטלוי מבית המשפט המחוזי בתל אביב, אשר שימשה בעבר במשך חמש עשרה שנים שופטת בבית המשפט לנוער. עו"ד תמר מורג, המלמדת כיום במסלול האקדמי המכללה למנהל ובאוניברסיטת תל אביב, ולשעבר מנהלת המרכז לילד והמשפט במועצה לשלום הילד, שימשה סגנית יו"ר הוועדה. עו"ד תמר פלד-אמיר שימשה מרכזת הוועדה.

עבודת הוועדה
------------

הוועדה פעלה באמצעות מליאה בה חברים כעשרים מומחים בתחומים שונים. בתחילת עבודתה שקדה מליאת הוועדה על לימוד הוראות האמנה והוראות משפט משווה רלוונטיות לתחומי עיסוקה, ומיפתה את הסוגיות הטעונות דיון על-ידה. לאחר מיפוי הסוגיות הוקמו שש ועדות משנה, אשר התבקשו לבחון סוגיות הנוגעות ליישום זכויות הילד בתחומי חיים שונים והם: 

* הקטין בהליך הפלילי, בראשות השופטת סביונה רוטלוי
* חינוך בראשות פרופ' אורית איכילוב
* הילד ומשפחתו, בראשות עו"ד תמר מורג ובסיוע אודליה אלטמן
* רצף ההגנה על ילדים בסיכון בראשות הפסיכיאטרית ד"ר אביגיל גולומב
* השמה חוץ ביתית של ילדים, בראשות פרופ' רמי בנבנשתי ועו"ד רינת וייגלר
* ייצוג נפרד לילדים בהליכים אזרחיים, בראשות עו"ד תמר מורג

בסך הכל לקחו חלק בעבודת הוועדה כ-70 מומחים ואנשי מקצוע ממגוון רחב של תחומים - משפטים, עבודה סוציאלית, חינוך, פסיכולוגיה, פסיכיאטריה וקרימינולוגיה. הוועדה נסתייעה גם בניירות עמדה שהוכנו עבורה על ידי מומחים מהארץ ומחו"ל.

דרכי עבודת הוועדה והמלצותיה הביאו לידי ביטוי גם את דעתם והשקפתם של ילדים ובני נוער ששותפו בעבודתה, אם כחברים קבועים בוועדת המשנה בנושא חינוך ואם כמשתתפים בסדרה של מפגשים בהם התבקשו הילדים להגיב לסוגיות שונות שעלו לדיון בוועדה (לדוגמה, ילדים החוסים במעונות ובבית הסוהר, ילדים הגדלים בפנימיות או תלמידים ממגזרים שונים הלומדים במוסדות חינוך מגוונים). בסך הכל קיימו חברי הוועדה ראיונות עם למעלה מ-300 ילדים לצורך עבודתה.

קישורים חיצוניים
----------------

* ועדה לזכויות הילד, אתר משרד המשפטים
* אתר למנויים בלבד נועה לימונה, בעקבות הדיון הציבורי סביב ספרה של גליה עוז: מהי הורות נרקיסיסטית ומהן השלכותיה על הילדים, באתר הארץ, 8 באפריל 2021
**Ghost** הוא מיני אלבומה השני של סקיי פררה אשר שוחרר ב-16 באוקטובר 2012 על ידי חברת התקליטים קפיטול רקורדס. המיני אלבום יצא כי אלבום הבכורה שלו עוקב לעיתים קרובות, עד אשר הוא יצא ב-2013 כ-Night Time, My Time. המיני אלבום מהווה שינוי מהשירים המוקדמים של פררה, אשר לרוב הכילו אלמנטים של דאנס-פופ. היא שיתפה פעולה עם המפיקים ג'ון בריאון, דב היינס, גרג קרוסטין, קאס מקומבס ואריאל רכטשייד כדי להגיע לסגנון הרצוי מבחינתה. המיני אלבום ברובו הוא סינת'פופ, למרות זאת הוא שונה מסגנונה השונה כי הוא מכיל גם אקוסטי, אינדי פופ וגל חדש.

Ghost זכה לביקורת מעורבות ממבקרי המוזיקה, אשר העריכו את הגיוון של האלבום, אבל היו חלוקים בנוגע ללכידות האלבום.

רקע
---

אחרי שפררה שחררה את השירים "17", "One" ו"Obsession", פררה הודיעה על כך שאלבום הבכורה שלה ייצא ב-11 בינואר 2011. בסופו של דבר זה הוחלף במיני האלבום הראשון שלה "As If", אשר יצא לאור ב-22 במרץ 2011. בנובמבר 2011, פררה הודיעה על כך שאלבום הבכורה שלה ייצא ב-2012, והודיעה על כך שסינגל הבכורה ייצא בפברואר. מאוחר יותר, היא חשפה שהיא עובדת עם ג'ון בריאון, גרג קרוסטין ושירלי מנסון על האלבום התוכנית להוציא מיני אלבום בשם Ghost נחשפה על ידי האתר פיצ'פורק ב-30 באוגוסט 2012. תמונת המיני האלבום צולמה על ידי הדי סלימאן ופורסמה על ידי פררה דרך חשבון הטוויטר שלה ב-17 בספטמבר. למרות שהאלבום תוכנן לצאת ב-2 באוקטובר, בסופו של דבר הוא יצא ב-16 באוקטובר בקנדה ובארצות הברית

קישורים חיצוניים
----------------

* MusicBrainz Ghost באתר MusicBrainz

הערות שוליים
------------

1. ↑  סטטוס בפייסבוק בו פררה הודיעה על זה
2. ↑  ראיון בו היא מציינת את זה בפעם הראשונה
3. ↑  הידיעה באתר פיצ'פורק
4. ↑  ידיעה על כך
5. ↑  הערה 3
6. ↑  ב-iTunes מצוין שהאלבום יצא ב-16 באוקטובר

| *Ghost* — מהדורה רגילה |
| --- |
| מס' | שם | כותב(ים) | משך |
| 1. | Sad Dream | פררה, בלייק מיילס | 3:33 |
| 2. | Lost In My Bedroom | פררה, אריאל רכטשייד, דן נירגו, ג'סטין ריסיין | 3:13 |
| 3. | Ghost | פררה, ג'ון בריאון | 5:27 |
| 4. | Red Lips | גרג קרוסטין ושירלי מנסון | 2:21 |
| 5. | Everything is Embarrassing | פררה, דב היינס, אריאל רכטשייד | 4:09 |
| **משך כולל:** | **18:41** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 164a011f-a2c3-4b6c-ac9b-e0c28c3806b0

 |
**צ'יק פילה** (באנגלית: **Chick-fil-A**) היא רשת מסעדות מזון מהיר אמריקאית המתמחה בכריכים ומאכלי בשר עוף. הרשת כוללת מעל 2,400 מסעדות ברחבי ארצות הברית והכנסותיה הסתכמו בכ-11.3 מיליארד דולר במהלך 2019, נתון המציב אותו במקום השלישי בין רשתות המסעדות בארצות הברית, לאחר מקדונלד'ס וסטארבקס, והיא בעלת היקף ההכנסות הגבוה ביותר פר סניף. הרשת ידועה בערכים הנוצרים המסורתיים שהנחיל בה מייסדה, ובהם סגירה של כלל המסעדות בימי ראשון, בחג ההודיה ובחג המולד.

היסטוריה
--------

מקור הרשת במסעדת "Dwarf Grill" שפתחו ב-1946 סמואל טרוט ק'תי ואחיו בפרבר של אטלנטה. הצלחת כריך בשר העוף הביאה את קת'י לפתוח ב-1967 מסעדה מזון מהיר המבוססת על הכריך. למסעדה קרא "Chick-fil-A" כשה-A נועדה לייצג את איכות העוף. מאז פתיחתה קבע קת'י כלל כי המסעדה וכן שאר המסעדות שנפתחו עם על ידי החברה ועם על ידי זכיינים יהיו סגורות בימי ראשון. תחילה התמקדה הרשת בהקמת מסעדות בקניונים, בעיקר בג'ורג'יה ובמדינות סמוכות בדרום ארצות הברית. ב-1986 נפתחה המסעדה הראשונה מחוץ לקניון. בתקנון החברה שהוסכם גם על יורשיו של קת'י שהיה נוצרי בפטיסטי אדוק, נקבע כלל יסוד שהחברה תישאר פרטית ומניותיה לא יונפקו לציבור, וכן שכלל המסעדות לא יפעלו בימי ראשון.

לאורך שנות קיומה תרמה החברה ומשפחת ק'תי לארגונים נוצרים המתנגדים לנישואים חד-מיניים, מדיניות זו הביאה לקריאות להחרמת הרשת ולניסיונות למניעת פעילותה בערים שונות בארצות הברית ובאתרים פדרליים. בנובמבר 2019 הודיע נשיא הרשת כי בכוונתה להפסיק לתרום לארגונים כגון צבא הישע על רקע ביקורת זו.

קישורים חיצוניים
----------------

ויקישיתוף מדיה וקבצים בנושא **צ'יק פילה** בוויקישיתוף
* אתר האינטרנט הרשמי של צ'יק פילה (באנגלית)
* צ'יק פילה, ברשת החברתית פייסבוק

* צ'יק פילה, ברשת החברתית טוויטר

* צ'יק פילה, ברשת החברתית אינסטגרם

* צ'יק פילה, ברשת החברתית טיקטוק

* צ'יק פילה, ברשת החברתית LinkedIn

* צ'יק פילה, סרטונים בערוץ היוטיוב

הערות שוליים
------------

1. ↑  אתר restaurantbusinessonline.com
2. ↑  Chick-fil-A is now the 3rd-largest restaurant chain in America, and McDonald's and Starbucks should be terrified, ‏businessinsider.com, ‏18 ביוני 2019
3. ↑  Chick-Fil-A Named America’s Favorite Restaurant Chain For The Sixth Straight Year, פורבס, 30 ביוני 2020
4. ↑  Chick-fil-A Stops Giving to Salvation Army, FCA Amid LGBT Protests, ‏christianitytoday.com, ‏18 בנובמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n83130480
* VIAF: 123193540
* WorldCat: lccn-n83130480

 |
**סמואל מרסדן ברוקס** (באנגלית: **Samuel Marsden Brookes**;‏ 8 במרץ 1816 – 31 בינואר 1892) היה צייר אמריקני יליד אנגליה. הוא התמחה בטבע דומם של דגים וצייד, אך החל כצייר דיוקנאות והפיק גם כמה ציורי נופים.

ביוגרפיה
--------

הוא נולד למשפחה עשירה ממוצא הולנדי. אביו, בוטנאי, ניהל משתלה גדולה לצמחים אקזוטיים, בלונדון. בשנת 1833 היגרה משפחתו לארצות הברית, וביקשה לבסס את עצמה והתיישבה בסמוך למה שהיה אז העיר החדשה של שיקגו.

כנער פיתח עניין באמנות. הוא העתיק יצירות של אמני פורטרטים והפיק מיניאטורות משלו. למרות הכישרון, אביו לא הסכים שהאמנות תהווה לו מקצוע לחיים. עם זאת, ברוק לקח שיעורי רישום מג'יימס באומן ובשנת 1841 הפך לצייר נודד. זמן קצר לאחר מכן התחתן עם ג'וליה ג'ונס (1825–1898), אותה הכיר במילווקי.

עד 1845 הוא חסך מספיק כסף כדי לנסוע חזרה לאנגליה, שם העתיק את ציורי המאסטרים הישנים בכל הגלריות בלונדון. הוא תכנן להישאר שלוש שנים ולבקר באיטליה, אך אשתו וילדיו הפצירו בו לחזור הביתה אחרי שנה אחת בלבד. כשהוא חזר לאמריקה, הוא התפרסם דיו כדי למשוך לקוחות עם הכנסה גבוהה יותר והתבסס בוויסקונסין, בסמוך למשפחת אשתו. כשהיה שם, עשה כמה עבודות בהזמנה של החברה ההיסטורית של ויסקונסין. הוא גם קנה משק קטן.

סמואל ברוקס, דגי קוד
בשנת 1851 שמע גדעון דאני, אמן ימי מסן פרנסיסקו, על ברוקס מגיסתו של ברוקס שעברה לשם בשנת 1850 ויצא ללמוד איתו. הוא היה איתו שש שנים ושכנע את ברוקס כי סן פרנסיסקו תהיה מקום טוב יותר עבורו. לכן בהזדמנות הראשונה, בשנת 1862, ברוק נסע לשם, אהב את מה שראה והחליט להישאר.

ברגע שג'וליה אשתו יכלה להסדיר את מכירת הנכסים שלהם, היא והילדים באו בעקביו והתיישבו במחוז סן פרנסיסקו. הוא ודאני חלקו סטודיו במשך שנים רבות. מאוחר יותר הוא שיתף אולפן עם אדווין דיקין. הוא גם לקח תלמידים ביניהם היה גם ויליאם קית.

בשנת 1865 הוא סייע בארגון איחוד האמנות בקליפורניה. מאוחר יותר הוא נבחר לסגן נשיא התאחדות האמנות בסן פרנסיסקו והיה מייסד המועדון הבוהמי. בשלב מסוים זמן לא רב לאחר בואו, הוא ויתר על ציור דיוקנאות לטובת ציור טבע דומם, שעבורם הוא נודע הרבה יותר.

דגים היו הנושא האהוב עליו והוא תפס את רובם באופן אישי.

חלק מיצירותיו הוזמן על ידי אדווין ב. קרוקר ומרי הופקינס סירלס, אלמנתו של מארק הופקינס.

סמואל ברוקס, דיוקן של סלומון יונו, 1865
רבים מציוריו אבדו כשמכון מארק הופקינס לאמנות נשרף בעקבות רעידת האדמה בשנת 1906.

קישורים חיצוניים
----------------

ויקישיתוף מדיה וקבצים בנושא **סמואל מרסדן ברוקס** בוויקישיתוף
* סמואל מרסדן ברוקס, באתר "Find a Grave" (באנגלית)

הערות שוליים
------------

1. 1 2  Samuel Marsden Brookes, The Society of California Pioneers
2. ↑  Biography
3. ↑  Crocker Art Museum, www.facebook.com

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6706 5854
* LCCN: nr2002020172
* RKD: 12979
* ULAN: 500032740
* VIAF: 46698294
* WorldCat: lccn-nr2002020172

 |
**סמואל לי** (באנגלית: **Samuel Lee**;‏ 14 במאי 1783 – 16 בדצמבר 1852) היה מזרחן אנגלי, פרופסור באוניברסיטת קיימברידג'.

ביוגרפיה
--------

סמואל לי נולד בכפר בסביבות שרוסברי למשפחה ענייה. לאחר שרכש השכלה בסיסית, התחיל לעבוד בנגרות. במקביל הוא למד מספר שפות[דרושה הבהרה], לימד בבית ספר ומסר שיעורים פרטיים בפרסית והינדו.

ארגון צדקה נוצרי נתן לו מלגת לימודים באוניברסיטת קיימברידג' בה התחיל ללמוד בשנת 1813. בשנת 1819 לאחר סיום לימודי תואר שני הוא מונה לפרופסור בערבית ובשנת 1827 סיים עבודת הדוקטורט. בשנת 1823 סמואל לי פרסם גרסה של פשיטתא שעברה מספר מהדורות.

בשנת 1829 פרסם תרגום של ספר מסעות של אבן בטוטה. בשנת 1831 הוא מונה לפרופסור לעברית באוניברסיטת קיימברידג' וכיהן בתפקיד זה עד לשנת 1848. בתקופה זו הוא פרסם בין היתר ספר דקדוק עברי ותרגום של ספר איוב.

בשנת 1848 הזמין לאוניברסיטה את אחמד פארס א-שדיאק לתרגום חדש של הביבליה לערבית. תרגום זה פורסם רק אחרי מותו של לי ונחשב בין התרגומים הטובים עד היום.[דרוש מקור][מפני ש...]

קישורים חיצוניים
----------------

ויקישיתוף מדיה וקבצים בנושא **סמואל לי** בוויקישיתוף
* ביוגרפיה
* תרגום ספר של אבן בטוטה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264196805171
* GND: 117614009
* ISNI: 0000 0000 8102 2295
* LCCN: n86023898
* NTA: 070107858
* SNAC: w6765gxv
* SUDOC: 167149628
* TePapa: 43113
* Trove: 902110
* VcBA: 495/94165
* VIAF: 22923489
* WorldCat: lccn-n86023898

 |
**צ'יצ'יקסטננגו** (בספרדית: **Chichicastenango**) היא עיירה במחוז אל קיצ'ה (El Quiché) בגואטמלה, אשר ידועה בתרבות ילידי המאיה שנשתמרה באופן חלקי במקום. צ'יצ'יקסטננגו ממוקמת על רכס הרים בגובה של 1,965 מטרים מעל פני הים, ונמצאת כ-140 קילומטרים צפון-מערבית לבירה גואטמלה סיטי.

העיירה קיבלה את שמה מהקונקיסטאדורים הספרדים אשר כינו אותה Tzitzicaztenanco ("עיר הסרפדים") בשפת הנאוואטל.

השוק
----

השוק בצ'יצ'יקסטננגו
צ'יצ'יקסטננגו מפורסמת בזכות השוק הססגוני המתקיים בעיירה בימים ראשון וחמישי, ונחשב לאחד הגדולים במרכז אמריקה. לשוק מגיעים סוחרים מכל האזור המציגים את מרכולתם המגוונת: החל מבדים, עבודות יד שונות, כלי חרס, גילופים בעץ, מוצרי עור, צמחי מרפא ונרות, ועד לבעלי חיים, ירקות, מצ'טות וכלים אחרים.

השוק הגדול מתפרס על חלקים נרחבים ממרכז העיירה ובסמטאות מסביב לכיכר המרכזית, שם גם ניתן למצוא דוכנים המציעים מזון לקונים בשוק. 

השוק גם משמש אטרקציה תיירותית למבקרים בגואטמלה, וניתן להגיע אליו בהסעות אשר יוצאות בבוקר מאנטיגואה או פאנאחצ'ל, לבלות מספר שעות בקניות, ולחזור באותו היום.

כנסיית תומאס הקדוש
------------------

כנסיית תומאס הקדוש
סמוך לשוק נמצאת כנסיית תומאס הקדוש (Iglesia de Santo Tomás), שנבנתה בשנת 1545 על שרידי מקדש פרה-קולומביאני, ומשמשת את אנשי הדת המקומיים לביצוע טקסיים מסורתיים עד היום. כל אחת מ-18 המדרגות המובילות לכנסייה מסמלת את אחד מחודשי לוח השנה של המאיה.

קישורים חיצוניים
----------------

ויקישיתוף מדיה וקבצים בנושא **צ'יצ'יקסטננגו** בוויקישיתוף
* 

* אתר האינטרנט הרשמי של צ'יצ'יקסטננגו
* צ'יצ'יקסטננגו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559981405171
* GND: 7673804-8
* LCCN: n83160487
* NARA: 10037280
* SUDOC: 168024039
* VIAF: 134906883
* WorldCat (עם VIAF): 134906883

 |
**ביף האוורד טאנן** (באנגלית: **Biff Howard Tannen**) הוא דמות בדיונית בטרילוגיית סרטי "בחזרה לעתיד". תומאס פ. וילסון מגלם את דמותו של ביף בכל שלושת הסרטים, כמו גם בבחזרה לעתיד: מתקן השעשועים שבאולפני יוניברסל, ומדבב את הדמות המצוירת, בסדרת האנימציה.

ביף הוא בריון גדול, גס רוח, יהיר ואלים שמשיג מה שהוא רוצה על ידי רמאות או באמצעות הפחדה של אחרים (למשל: על מנת שיעשו את העבודה שלו בשבילו). לו ולבני משפחתו יש נטייה לשבש מטבעות לשון, באופן שגורם להם להיראות טיפשים ומגוחכים, אף על פי שכוונתם הייתה להעליב או להפחיד. כל בני המשפחה סולדים מזבל. הקללה האהובה עליו ביותר היא "ראש תחת" ("Butthead").

ביוגרפיה
--------

### ראשית חייו

ביף נולד בהיל ואלי, קליפורניה. הוא נינו של ביופורד טאנן, וסבו של גריף (גריף קורא לביף "סבא". שם משפחתו של גריף לא נאמר). במקום ללמוד בבית-הספר התיכון, הוא מעדיף לאיים על ג'ורג מק'פליי, על מנת שזה יעשה עבורו את שיעורי הבית שלו במקומו, בזמן שהוא שותה ומבלה עם חבריו. רוב חבריו ללימודים של ביף פוחדים ממנו. עם זאת, הוא פחות אמיץ כשהוא לבדו, ללא חברי הכנופיה שלו (מאטץ', סקינהד, ו-D‏-3).

על פי טיוטת תסריט ראשונית, שמו האמצעי של ביף הוא "הווארד". על פי הסרט השני, הוא גר ביחד עם הסבתא שלו, גרטרוד טאנן, ברחוב מייסון 1809, היל ואלי (נכון לנובמבר 1955).

### מערכות יחסים

בשנת 1955, ביף היה דלוק על לוריין ביינס (בעוד היא, מצידה, לא סובלת אותו). עם זאת, בשנת 1985 החלופית נחשף כי בסופו של דבר לוריין טאנן התחתנה עם ביף, על מנת שלילדיה (מג'ורג' מק'פליי המנוח) יהיו חיים טובים יותר. בשנת 1985 המקורית, המצב המשפחתי של ביף איננו ידוע; בכל הטרילוגיה לא נעשה כל אזכור אודות אישה או ילדים.

### ילדים וצאצאים

נכון לשנת 2015, לביף יש נכד בגיל העשרה, גריף טאנן, עובדה המעידה על כך שלביף יש לפחות ילד אחד בשנת 1985. בסדרת האנימציה נחשף כי לביף יש בן, בשם ביף ג'וניור.

קישורים חיצוניים
----------------

* ביף טאנן, במסד הנתונים הקולנועיים IMDb (באנגלית)

הערות שוליים
------------

1. ↑  "Back To The Future". Scifiscripts.com. 1952-03-18. אורכב מ-המקור ב-2015-09-24. נבדק ב-2015-09-26.

| **בחזרה לעתיד** |
| --- |
| בימוי: רוברט זמקיס • תסריט: בוב גייל ורוברט זמקיס |
| מדיה | 

|  |  |
| --- | --- |
| קולנוע | בחזרה לעתיד (1985) • בחזרה לעתיד 2 (1989) • בחזרה לעתיד 3 (1990) • בחזרה לעתיד: הסיפור האמיתי (2015) |
| מוזיקה | בחזרה לעתיד (‏The Power of Love‏ • ‏Back in Time‏) (1985) • בחזרה לעתיד 3 (‏Doubleback‏) (1990) • טרילוגיית בחזרה לעתיד (1999) |
| משחקי וידאו | בחזרה לעתיד (1985) • בחזרה לעתיד (1989) • בחזרה לעתיד 2 (1990) • בחזרה לעתיד 2 & 3 (1990) • בחזרה לעתיד 3 (1991) • הרפתקאות אולפני יוניברסל (2001) • בחזרה לעתיד: המשחק (2010) • ‏LEGO Dimensions ‏(2015) |
| מדיות אחרות | בחזרה לעתיד: משחק פינבול (1990) • בחזרה לעתיד: מתקן השעשועים (1991) • סדרת האנימציה (1991 - 1992) • בחזרה לעתיד - המחזמר (2020) |

 |  |
| דמויות | מרטי מק'פליי • דוק בראון • ביף טאנן |
| יקום בדיוני | דלוריאן • היל ואלי • הוברבורד • נייקי מאג |
| ראו גם | Johnny B. Goode‏ • ‏Earth Angel (Will You Be Mine) |
מצלמת אינטרנט של חברת Creative
מצלמת אינטרנט של SpaceCam
מצלמת אינטרנט ב- Sumburgh Head (שטלנד) הצופה אל צוק שמורת הציפורים
**מצלמת רשת** (או **מצלמת אינטרנט**) היא מצלמת זמן אמת, אשר ניתנת לצפייה באמצעות ה-World Wide Web, מסרים מיידיים או תוכנת צפייה ייעודית. באופן כללי, מצלמה דיגיטלית השולחת תמונות לשרת אינטרנט, בין אם ברציפות ובין אם באופן מרווחי.

מצלמת רשת היא גם שמה של סדרת מצלמות וידאו אשר מתחברות ישירות למחשב למטרות שיחות וידאו דרך האינטרנט.

היסטוריה
--------

מצלמת הרשת הראשונה כוונה אל מכונת הקפה במחלקת מדעי המחשב באוניברסיטת קיימברידג'. המצלמה כוונה אל מכונת הקפה על מנת לחסוך לאנשים העובדים בבניין את האכזבה של להגיע לחדר ולמצוא את מכונת הקפה ריקה. מצלמת רשת זו התחילה את פעילותה המקוונת בנובמבר 1993, וסיימה אותה לאחר שכובתה סופית ב-22 באוגוסט 2001. עדיין ניתן לצפות בתמונה האחרונה שנלכדה על ידי המצלמה באתר הבית של מצלמת הרשת.

מצלמת רשת מפורסמת נוספת היא המצלמה של ג'ני שצילמה את עצמה החל משנת 1996.

שימוש
-----

בדומה לטכנולוגיות חדשות רבות אחרות, מצלמות הרשת מצאו את דרכן לאימוץ מסחרי מוקדם ולהתקדמות טכנולוגית מסחררת על ידי התעשייה הפורנוגרפית. לתעשיית הפורנוגרפיה נדרשה תמונות "חיות" ועל כן הם פנו למפתח הולנדי אשר הוביל את תחילת השימוש במצלמת רשת בזמן אמת, אשר זמינה גם כיום בצורות שונות.

בתחילה טכנולוגיה זו שימשה ועידות וידאו פרטיות, אך מהר מאוד היא הגיעה לאינטרנט בה משתמשים בכל רחבי העולם השתמשו בטכנולוגיה זו על מנת לצפות במצלמות רשת של משתמשים אחרים. בעוד הצירוף "מצלמת רשת" משמשת, בין השאר, לתיאור טכנולוגיה זו, המילה "רשת" מוחלפת לעיתים בשם הקטגוריה של הווידאו המצולם (כגון "מצלמת פורנו").

תפוצה
-----

כיום ישנן אלפי מצלמות רשת המספקות תמונות בזמן אמת של בתים, משרדים ומבנים אחרים. כמו כן, ישנן מצלמות המאפשרות צפייה מקיפה בזמן אמת בערים ואזורים כפריים. תמונות המגיעות מלוויינים מגיעות אף הן לאינטרנט. ישנן מצלמות רשת המשמשות לניטור של תנועה בכבישים (עם מצלמת תנועה), מזג אוויר (מצלמת מזג אוויר) ואפילו הרי געש (מצלמת הרי געש).

בעוד שיכולות מצלמת הרשת צורפו לתוכנות המסרים המיידיים כגון Yahoo Messenger,‏ Google Talk,‏ AOL Messenger,‏ MSN Messenger ו-ICQ, כך החלו המשתמשים לקיים שיחות וידאו אחד-לאחד דרך האינטרנט. כיום ישנם מיליוני משתמשים ברחבי העולם המשתמשים בתוכנות אלו למטרה זו.

אבטחה
-----

בשל החיבור הקבוע של המצלמה לרשת האינטרנט, קיימת סכנה שסוס טרויאני מתוך המחשב יאפשר למשתמשים לא מורשים גישה וצפייה דרך המצלמה. לכן מומחי אבטחה ממליצים, בין השאר, למשתמשים לכסות את מצלמות הרשת שלהם.

בתחילת 2005, פורסם בפורום אינטרנטי, שניתן לנצל את כוחם של מנועי החיפוש על מנת לאתר מאות מצלמות רשת פרטיות ברחבי העולם, שאינן מאובטחות כראוי, וניתן לצפות דרכן ללא סיסמה או זיהוי כתובת IP.

ראו גם
------

* מצלמת וידאו
* מצלמה דיגיטלית
* Cheese (תוכנה)

קישורים חיצוניים
----------------

ויקישיתוף מדיה וקבצים בנושא **מצלמת רשת** בוויקישיתוף
* מצלמות תנועה - נתיבי איילון
* אתר למנויים בלבד יאיר בריל, מצלמת הרשת הוותיקה בעולם עוד פועלת, אבל סופה קרב, באתר הארץ, 20 באוגוסט 2019

הערות שוליים
------------

1. ↑  ynet, ראש ה-FBI: כסו את מצלמות הרשת שלכם, באתר ynet, 15 בספטמבר 2016
2. ↑  גוגל חושפת מצלמות מעקב - קווין פאולסן, The Register

|  |  |
| --- | --- |
| בקרת זהויות עריכת הנתון בוויקינתונים | 
* GND: 7529544-1

 |